**ТЕХНИЧЕСКА СПЕЦИФИКАЦИЯ**

**І. ОБЩЕСТВЕНА ПОРЪЧКА С ПРЕДМЕТ**

 **Извършване на текущ ремонт на пътища и улици на територията на община Нови пазар по 3 обособени позиции: Обособена позиция № 1 Текущ ремонт на Републикански пътища в границите на гр. Нови пазар, Обособена позиция № 2 Текущ ремонт на улици на територията на община Нови пазар, Обособена позиция № 3 Полагане на трошенокаменна настилка на ул. „Чаталджа”**

Необходимостта от изпълнението е нарушена пътна настилка.

Финансирането се извършва както следва:

 **За обособена позиция № 1 – източник на финансиране е Агенция пътна инфраструктура (съгласно Споразумителен протокол за съвместно финансиране на поддържането на републиканските пътища в чертите на град Нови пазар от 30.09.2016 г.)**

 **За обособена позиция № 2 – средствата са осигурени от бюджета на община Нови пазар**

 **За обособена позиция № 3 – целеви средства от бюджета на община Нови пазар**

**ІІ. ВЪЗЛОЖИТЕЛ**

Ивайло Камаджиев – кмет на Община Нови пазар, съгласно чл. 20, ал.3, т.1 от ЗОП.

**ІІІ. ЦЕЛ НА ТЕХНИЧЕСКАТА СПЕЦИФИКАЦИЯ**

Техническата спецификация е изготвена с цел да помогне изпълнителя да изпълни строително - ремонтните работи на обекта. Техническата спецификация е неделима част от Документацията на обекта, наред с количествените сметки. Спецификацията е предназначена да поясни и развие изискванията по изпълнение на строителните работи, предмет на договора за СРР. Строително-ремонтните работи, следва да се изпълняват в съответствие с изискванията на Правилник за изпълнение на СМР (ПИПСМР).

**ІV. ОБХВАТ И СЪДЪРЖАНИЕ**

Обществената поръчка обхваща изпълнението на строително-ремонтните работи, свързани с:

1. **„Текущ ремонт на второкласната републиканска пътна мрежа”**, преминаваща през гр.Нови пазар по ул.”Цар Освободител” от ОК19-21-78-86-122-123 и „ Оборище” от ОК219-227-258-264-344-347, част от Републикански път ІІ-27/гр.Нови пазар-с.Памукчи-с.Преселка-с.Мировци-с.Тръница-с.Писарево/
2. **„Текущ ремонт на участъците от улиците в гр. Нови пазар”**
3. **„Полагане на трошенокаменна настилка на ул. ”Чаталджа” в гр. Нови пазар”.**

**5. ОБЕМ И ОПИСАНИЕ НА ВИДОВЕТЕ РАБОТА**

**Видове СМР, които ще се изпълняват по ОП 1 и 2**

|  |  |  |
| --- | --- | --- |
| **№** | **Видове СМР** | **мярка** |
| 1 | Ръчно полагане на плътен асфалтобетон с предварително изрязване |  |
|  | До 4 см | м 2  |
|  | От 4 до 6 см | м 2 |
|  | От 6 до 8 см | м 2 |
| 2 | Машинно полагане на асфалтобетон | тон |
|  | Направа на битумен разлив за връзка с различна ширина | м 2 |
|  | Изкърпване със специализирана машина, работеща на двойна или повече повърхностна обработка за възстановяване на асфалтобетонови настилки със запечатка |  |
|  | Фрезоване | м 2 |
|  | Заливане на фуги с битум | мл |
|  | Демонтаж на бордюри | мл |
|  | Доставка и полагане на бордюри | мл |
|  | Повдигане на РШ | бр. |
|  | Повдигане на ДШ | бр. |
|  | Разкъртване на трошенокаменна настилка | м 3 |
|  | Трошенокаменна настилка | м 3 |
|  | Натоварване и превоз на стр.отпадъци до 10 км | м 3 |

**Видове и количества СМР, които ще се изпълняват по ОП3**

|  |  |  |  |
| --- | --- | --- | --- |
| **№** | **Видове СМР** | **мярка** | **количество** |
| 1 | Механизирано разкъртване на пътна настилка | м3 | 211 |
| 2 | Натоварване на стр.отпадъци | м3 | 211 |
| 3 | Превоз | м3 | 211 |
| 4 | Възстановяване на бордюри | мл | 80 |
| 5 | Направа на трошенокаменна настилка с валиране | м3 | 211 |

.

**6. ТЕХНИЧЕСКИ ИЗИСКАВАНИЯ КЪМ ИЗПЪЛНИТЕЛЯ**

Строително – монтажните работи, предмет на поръчката, следва да се изпълняват в съответствие на изискванията на Правилник за изпълнение и приемане на СМР-раздел „Пътища и улици”, Правила и норми за проектиране на улични с настилки, Технически правила и норми за поддържане на пътища.

Предвидено е отстраняването на разрушения и деформации по улиците чрез извършване на изкопни работи, полагане на трошенокаменна основа, ръчно и механично изрязване и фрезоване на асфалтови настилки, машинно и ръчно полагане на асфалтови смеси за кърпежи и преасфалтиране, валиране, извозване на строителните отпадъци. Материалите, годни за втора употреба, трябва да бъдат внимателно отстранени, почистени и транспортирани както е предписано от Възложителя.

Строително-ремонтните работи се извършват без цялостно спиране на движението, при работа на половин ширина. Временната организация на движението се извършва от и за сметка на Изпълнителя в съответствие с действащата нормативна уредба-Наредба № 3 от 16.08.2010г. за временна организация и безопасността на движението при извършване на строително-монтажни работи по пътищата и улиците. Изпълнителят трябва да създаде необходимата временна организация и сигнализация около строителната площадка.

При изпълнение на поръчката е задължително следва се спазват всички технически правила и технологични изисквания, отнасящи се до предмета на поръчката, включително и по отношение на рецептите и технологията за подготвяне на асфалтови смеси.

При изпълнение на поръчката се оформят и подписват документи съгласно Наредба № 3 на МРРБ за съставяне на актове и протоколи по време на строителството. За доказване качеството на материалите и смесите от изпълнителя ще се изискват документи за съответствия, сертификати, лабораторни протоколи и др. Всички влагани материали трябва да имат декларация на производителя в съответствие с Наредбата за съществените изисквания към строежите и оценяване на съответствието на строителните продукти.

При изпълнение на поръчката се спазват следните изисквания:

* Мрежовите пукнатини, дупките и неравностите се изрязват на правилни форми, ръчно или механизирано и се запълват с асфалтова смес. Фрезоване и преасфалтиране на цели участъци се извършва по указание на Възложителя.
* Всички обработки се извършват след задължително почистване на основата с механизирана четка или сгъстен въздух.
* Пукнатините се запълват с битумна емулсия ако са под 3 мм, а над 3 мм – битумна паста, приготвена чрез смесване на битум с каменно брашно.
* Необходимо е да се вземат всички мерки за предпазване на сместа от атмосферни влияния по време на транспортирането и престоя до полагането й. За запазване на температурата на асфалтовата смес, камионите трябва да са покрити плътно с брезентово платно.
* Полагане на асфалтовата смес не се допуска при температура на околната среда по-ниска от 100 С и по-висока от 350С
* Определените от Възложителя строително - ремонтни работи, съгласно приложената Количествена сметка, ще се извършат в съответствие с изискванията на Възложителя и Българското законодателство. При окончателно завършване на строително-ремонтните работи се прави основно почистване на обекта.
* Всички СРР следва да се изпълняват качествено и при спазване на технологични правила за извършване на дейностите.
* Строителните отпадъци ще се извозват на посочено от Възложителя депо. Останалите видове отпадъци ще се извозват на специализирани депа за сметка на изпълнителя.

**7. ПРИЛОЖИМО ЗАКОНОДАТЕЛСТВО И ДОКУМЕНТИ**

* Закон за устройство на територията и Наредбите към него;
* Закон за здравословни и безопасни условия на труд;
* Закон за опазване на околната среда.
* Правилник по безопасността на труда при изпълнение на строителни и монтажни работи;
* Правилник за изпълнение и приемане на строителни и монтажни работи;
* НАРЕДБА № Iз-1971 от 29.10.2009 г. за строително-технически правила и норми за осигуряване на бeзопасност при пожар, издадена от министъра на вътрешните работи и председателя на Комитета по териториално и селищно устройство;
* Закон за управление на отпадъците;
* Закон за движението по пътищата
* И всички други действащи нормативи, касаещи предмета на поръчката
1. **ИЗИСКВАНИЯ ЗА БЕЗОПАСНОСТ**

 Всички дейности на обекта се извършват в съответствие с приложимите национални нормативни изисквания, като Изпълнителят е длъжен да представи Застраховка ''Трудова злополука''. Работите ще се извършват при строго съблюдаване на техниката за безопасност и охрана на труда, както и всички изисквания по Наредба №2 от 22.03.2004г. за минималните изисквания за здравословни и безопасни условия на труд при извършване на строителните и монтажни работи.

 Преди започване на работа работниците, машинистите и водачи на автомобили трябва да преминат през задължителен предварителен инструктаж, да бъдат снабдени с лични предпазни средства и сигнално работно облекло.

 Изпълнителят трябва да вземе всички мерки за предотвратяване на замърсяването с кал и други отпадъци на пътищата и улиците, намиращи се встрани от строителната площадка.

 Изпълнителят е длъжен да отстрани за своя сметка всички складирани по тези пътища и улици отпадъци и да почисти платното за движение на всички участъци, замърсени с кал и др.отпадъци.

Цялата отговорност за запознаване с пътния участък и улиците, включени в предмета на поръчката, е на участника. За запознаването им участникът представя декларация (образец).

1. **ПРИЕМАНЕ НА ИЗПЪЛНЕНИТЕ РАБОТИ ОТ ВЪЗЛОЖИТЕЛЯ**

 Възложителят лично или чрез свой представител приема за изпълнени тези видове работи, за които са съставени всички актове и протоколи съгласно Наредба №3 от 31.07.2003 г. за съставяне на актове и протоколи по време на строителството и за вложените материали са представени всички декларации за съответствие.

Всички документи, касаещи строителната дейност се изготвят и представят на български език.